De borgerlige partiene på Stortinget brukte alle debatter om Jernverket til å kritiserte statsforetaket, selv om det tidligere hadde vært generell stor oppslutning om å bygge verket. Arbeiderpartiet stod entusiastisk bak sitt prosjekt. Med arbeiderpartiet i flertall på Stortinget var det ikke vansker med å få finansiert utbyggingene. Imidlertid begynte enkelte i Jernverkets styre å stille spørsmål ved utbyggingsvedtaket og avhengigheten av staten. Dessuten begynte departementet å tvile på om utbyggingene var godt nok økonomisk vurdert. Mistanken ble stadig større fra 1963 til 1966.